Publication: Magyar Közlöny
Issue: MK-2002-4 (Year: 2002, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 165

2. a megállapodásban a szolgáltató vállalja, hogy abban az esetben, ha a HUNGART képviselõje útján értesíti a szolgáltatót arról, hogy a HUNGART közös jogkezelésébe tartozó mûre vonatkozó szerzõi jogsértés valósult meg a szolgáltatás nyújtásával összefüggésben, és ezt akként valószínûsíti, hogy megjelöli a lehívásra hozzáférhetõvé tétel általa kizárólagosan gyakorolható engedélyezésére vonatkozó jogszabályi rendelkezéseket [Szjt. 26. §, 91. § (1) bekezdés, 92. § (3) bekezdés] és a közös jogkezelõ egyesületekrõl szóló nyilvántartásba vételét tartalmazó, a hivatalos lapban megjelent közlemény megfelelõ részeit (NKÖM miniszter közleménye, MK 2000/10. szám), és egyben kijelenti, hogy csak olyan jog érvényesítése iránt lép fel, amely a megjelölt jogszabályi rendelkezések és nyilvántartásba vétel alapján közös jogkezelésébe tartozik, — a Szolgáltató az értesítés kézhezvételétõl számított 12 órán belül megszünteti az értesítésben megjelölt tartalom hozzáférhetõségét (eltávolítás), valamint — azon a helyen, ahonnan a jogsértõnek állított tartalmat eltávolította, feltünteti hogy az eltávolítás a HUNGART jogsértést állító értesítése alapján történt, valamint — az eltávolítástól számított 3 munkanapon belül a felszólítás jogkövetkezményeirõl történõ tájékoztatás mellett a használói tartalom elhelyezéséhez szükséges regisztrációban foglalt adatok alapján felszólítja az eltávolítással érintett használót arra, hogy a felszólítás kézhezvételétõl számított 3 munkanapon belül válaszoljon az értesítésre akként, hogy a válaszban nyilatkozik: = pontos nevérõl, továbbá, ha van bármely azonosításra alkalmas nyilvántartási száma (pl. cégszám, más bírósági, hatósági nyilvántartási szám), e nyilvántartási számáról, székhelyérõl/magánszemély esetén állandó lakcímérõl, bármely esetben postai kézbesítési címérõl, ha ez a székhelytõl/állandó lakcímtõl eltér, valamint nyilatkozattételre jogosult képviselõjének nevérõl és tisztségérõl, valamint = arról, hogy az értesítésben foglalt jogsértést elismeri, vagy sem, — a felszólításhoz mellékeli a HUNGART értesítését.

Source: https://magyarkozlony.hu/hivatalos-lapok/c5b60d977ce22e44fb285ac15cf9c257f83ab935/dokumentumok/39db3585ae8f125fe379c5a94ca773dce30d8dcf/letoltes